
Natječaj za zapošljavanje 
Dana 10. kolovoza 2026. godine, ravnateljica Razvojne agencije općine Dugopolje „ODRAZ“ raspisuje Natječaj za prijem radnika u radni odnos na mjesto:

1. VIŠI REFERENT ZA ADMINISTRATIVNE I OPĆE POSLOVE , PRIPREMU I PROVEDBU PROJEKATA –izvršitelj na neodređeno vrijeme. Probni rad traje 1 mjesec.
Uvjeti:
· školska sprema – srednja ili viša stručna sprema ekonomskog ili drugog odgovarajućeg smjera 
· najmanje 1 godine radnog iskustva; 
· znanje engleskog jezika,
· poznavanje rada na računalu,

U prijavi za Natječaj potrebno je navesti podatke podnositelja/podnositeljice prijave (ime, prezime, adresu stanovanja, broj telefona/mobitela te adresu elektroničke pošte) te je istu potrebno vlastoručno potpisati. 

Uz pisanu prijavu na Natječaj potrebno je priložiti sljedeće dokumente:
· životopis 
· dokaz o stručnoj spremi (preslik diplome) 
· dokaz o hrvatskom državljanstvu (preslik domovnice ili osobne iskaznice)
· dokaz o radnom iskustvu na poslovima odgovarajuće stručne spreme u trajanju od najmanje jedne godine, (elektronički zapis ili potvrdu o podacima evidentiranim u  matičnoj evidenciji Hrvatskog zavoda za mirovinsko osiguranje – ne starije od 30 dana od zadnjeg dana roka za podnošenje prijava)
· dokaz o poznavanju engleskog jezika-potvrda/svjedodžba ovlaštene pravne osobe ili vlastoručno potpisanu izjavu, koju ne treba ovjeravati 
· dokaz o poznavanju rada na računalu (uvjerenje, svjedodžba i sl.) ili vlastoručno potpisanu izjavu, koju ne treba ovjeravati, o poznavanju rada na računalu 
· uvjerenje da se protiv podnositelja prijave ne vodi kazneni postupak – ne starije od 3 mjeseca od zadnjeg dana roka za podnošenje prijava


Isprave kojima se dokazuje ispunjavanje uvjeta iz Natječaja mogu se priložiti u neovjerenoj preslici, a po pozivu kandidat je dužan dostaviti izvornik ili ovjereni preslik isprava.

Izrazi koji se koriste u tekstu ovog Natječaja i imaju rodno značenje, koriste se neutralno i odnose se jednako na muški i ženski rod.
Kandidat koji ostvaruje pravo prednosti pri zapošljavanju prema posebnim propisima dužan je u prijavi na Natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima. 
Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17,  98/19, 84/21 i 156/23), uz prijavu na Natječaj dužan je, osim dokaza o ispunjavanju uvjeta traženih Natječajem, priložiti i sve potrebne dokaze potrebne za ostvarivanje prava prednosti pri zapošljavanju pod jednakim uvjetima kako je objavljeno na stranici Ministarstva branitelja Republike Hrvatske na poveznici: https://branitelji.gov.hr/o-ministarstvu/djelokrug/mjere/zaposljavanje-4413/prednost-pri-zaposljavanju/4414 

Natječaj se objavljuje na oglasnoj ploči Agencije i na web stranici Agencije.
Opis radnog mjesta u prilogu Natječaja.
Prijave na natječaj s dokazima o ispunjavanju uvjeta, dostavljaju se u roku od osam dana od dana objave natječaja na web stranici i oglasnoj ploči.
U obzir će se uzimati samo one prijave koje su pristigle u zadanom roku.

Za kandidate prijavljene na Natječaj koji ispunjavaju formalne uvjete provest će se postupak pisane provjere znanja. Vrijeme i mjesto održavanja pisane provjere znanja objaviti će se na web-stranici www.ra-odraz.hr najmanje tri dana prije održavanja pisane provjere. Ako kandidat ne pristupi pisanoj provjeri znanja smatra se da je povukao prijavu na Natječaj. S kandidatima koji zadovolje na pisanoj provjeri znanja obavlja se usmeni razgovor (intervju) radi provjere organizacijsko-komunikacijskih vještina. Pisanu provjeru znanja i intervju provoditi će  povjerenstvo koje imenuje ravnateljica. 




Osobni podaci kandidata obradit će se isključivo u svrhu provedbe Natječaja sukladno Zakonu o provedbi Opće uredbe o zaštiti podataka („Narodne novine“, broj 42/18) i Uredbe (EU) 2016/679. 

Pisane prijave na Natječaj s dokazima o ispunjavanju uvjeta podnose se u roku od osam dana od dana objave na oglasnoj ploči i web-u Agencije na adresu: 
Razvojna agencija Općine Dugopolje – ODRAZ, Matice hrvatske 11, s naznakom: „Prijava na Natječaj za višeg referenta za administrativne i opće poslove , pripremu i provedbu projekata – ne otvarati“, preporučenom poštom ili osobno. Urednom prijavom smatra se prijava koja sadrži sve podatke i priloge navedene u Natječaju. Nepotpune i nepravovremene prijave neće se razmatrati te se podnositelj takove prijave neće smatrati kandidatom prijavljenim na Natječaj, o čemu će biti obaviješten. O izboru prijavljeni kandidati će biti obaviješteni u zakonskom roku


Ravnateljica
Marija Čipčić, mag.oec., v.r.


















Prilog: Izvadak iz Pravilnika o unutarnjem ustrojstvu

[bookmark: _Hlk237258425]VIŠI REFERENT ZA ADMINISTRATIVNE I OPĆE POSLOVE , PRIPREMU I PROVEDBU PROJEKATA – 1 izvršitelj
· školska sprema – srednja ili viša stručna sprema ekonomskog ili drugog odgovarajućeg smjera 
· najmanje 1 godine radnog iskustva; 
· znanje engleskog jezika,
· poznavanje rada na računalu,
Obavlja poslove vođenja baze razvojnih projekata Općine Dugopolje. Predlaže razvojne projekte Općine, obavlja poslove praćenja programa i dostupnih sredstava za financiranje razvojnih projekata Općine Dugopolje, obavlja poslove informiranja ostalih zainteresiranih dionika o programima i dostupnim sredstvima za financiranje razvojnih projekata. Obavlja poslove tehničke pomoći u poslovima pripreme projektne dokumentacije; prilagođava projektne prijedloge natječajima i programima, ispunjava prijavne obrasce, kompletira pripadajuću projektnu dokumentaciju sukladno natječaju i programu na koji se projekt kandidira. Surađuje sa vanjskim suradnicima koji sudjeluju u pripremi projektne dokumentacije. Sudjeluje u upravljanju razvojnim projektima u provedbi za Agenciju ili za druge korisnike s kojima je Agencija ima ugovorene poslove tehničke pomoći. Sudjeluje u izradi planova nabave te natječajne dokumentacije za radove, opremu ili usluge u okviru programa, projekta ili ugovora za Agenciju ili za druge korisnike. Sudjeluje u izradi narativnih, financijskih izvješća i zahtjeva za plaćanjem za programe, projekte ili ugovore za Agenciju ili druge korisnike. Komunicira sa ugovornim i kontrolnim tijelima, pribavlja potrebna odobrenja od istih tijekom provedbe programa, projekata ili ugovora za Agenciju ili druge korisnike. Vodi evidenciju i arhiviranje akata kao dokumentacije o zaposlenima u Agenciji. Brine o dnevnim poslovima Agencije, prima, urudžbira i prenosi poruke i poštu za zaposlenike Agencije, prima i preusmjerava telefonske pozive zaposlenicima Agencije, sudjeluje u pripremi službenih putovanja zaposlenika Agencije, te evidenciju putnih naloga, dočekuje posjetitelje te obavlja i druge srodne poslove, koordinira i organizira radionice koje provodi agencija. Obavlja i druge poslove sukladno posebnim propisima i ostale poslove koje mu odrede nadređeni.

